Техничка спецификација

Манифестације „Парк отвореног срца“ , јн.бр.2023/27

Манифестација ће се одржати 01. јануара 2024. године у периоду од 11 – 14 часова испред Mузеја Југославије.

Организација догађаја подразумева обезбеђивање и превоз неопходног материјала и декорације простора, уметнички програма, ангажовање одређених личности – учесника у програму и то:

**Обезбеђивање материјала:**

Декорација амбијента би подразумевала набавку и монтажу (уз превоз и ангажовање сопственог људства) декорације на платоу испред музеја која подразумева:

* 5 окићених јелки висине 4 метра са постаментом и декорацијом у виду макета новогодишњих поклонa,
* украшавање јелки великим и богатим украсима у складу са величином јелки,
* 5 великих тронова (фотеља) за пет маскота Деда Мраза;
* 500 балона са пригодном штампом за декорацију простора.

Потребно је набавити и испоручити додатних 2500 балона који ће бити дељени деци и посетиоцима. Балони морају бити разних боја, димензија од најмање 12 инча. Балони морају имати држаче. Балоне је потребно испоручити надуване 31.12.2023. године, на локацију коју одреди Наручилац. На балонима је потребно одштампати грб Општине Савски венац, као и натпис „Срећна Нова 2024. година“.

**Ангажовање учесника у програму:**

* 5 маскота Деда Мраза, који ће се сликати са децом и делити пакетиће). Потребно је обезбедити 10 особа које ће помагати приликом поделе поклона;
* 7 Дечјих маскота: Мики Маус,Мини Маус, Елза и Ана ,Хело Кити, Маша и меда, који ће се током манифестације дружити и сликати са децом. Потребно је да све маскоте буду ангажоване за цео период трајања манифестације (1100 до 1400 часова);
* Ангажовање водитеља програма и професионалног аниматора Саре Пејчић, у периоду трајања манифестације (1100 до 1400 часова);
* Ангажовање три кловна, један изводи перформанс на бини, друга два, дефилују, друже се са децом и деле моделиране балоне. Потребно је да кловнови буду ангажовани за цео период трајања манифестације (1100 до 1400 часова);
* Ангажовање глумаца из Театра „ХАЈДЕ ОБРАДУЈ ДАН“ ради извођења дечије позоришне представе „Деда Мразове чаробне санке“ ;
* Ангажовање жонглера и акробате Филипина, који треба да буде ангажован за цео период трајања манифестације (1100 до 1400 часова);
* Ангажовање Џумбус аниматора и њихов програм на бини;
* Ангажовање мађионичара и његов програм на бини;
* Ангажовање техничког лица за тон у току трајања манифестације;
* Ангажовање 4 лица која ће делити деци балоне.

Потребно је обезбедити превоз и монтажу целокупне музичке опреме са озвучењем (5 звучних кутија NEXO 500w, миксете YAMAHA 18/4, AKG 5 микрофона и друго - или одговарајући) уз коју је неопходно обезбедити агрегат који подржава сву наведену опрему и ангажовање лица које ће пуштати пригодну музику у паузама извођача културно-уметничко-забавног програма. Наручилац ће обезбедити прикључак на електро мрежу на локацији, а понуђач је у обавези да обезбеди сву неопходну опрему за прикључење.

Сва опрема мора бити допремљена, монтирана, прикључена и проверена најкасније до 1000 часова и демонтирана и уклоњена у најкраћем року по завршетку манифестације (1500 часова), а простор доведен у првобитно стање.

Сва примењена опрема мора бити сигурна за употребу, у складу са опште прихваћеним стандардима за такву врсту опреме. Понуђач сноси пуну одговорност за безбедност при њеном коришћењу.

**Обезбеђење:**

Понуђач мора да обезбеди минимум два лица са важећом лиценцом за физичко обезбеђење, која ће обављати по потреби све послове обезбеђивања Манифестације „Парк отвореног срца“, односно простора и људи који ће боравити на истој.

Понуђач је у обавези да обезбеди мобилне металне ограде следећих димензија: висина 110цм/дужина250цм/тежина27кг (20 комада).

**Начин спровођења контроле:** Решењем Председника општине биће одређено лице задужено за праћење и релаизацију Уговора

**Начин плаћања:** Након извршене услуге, на основу испостављеног рачуна и потписаног Извештаја о извршеној услузи од стране Даваоца услуге и наручиоца. Рок за плаћање биће ближе дефинисан Уговором о ЈН.

**Гарантни рок: /**

**Место одржавања манифестације:** Плато испред Музеја Југославије (Музеј 25.Мај)

**Рок за завршетак услуге:** 1.1.2024.године од 11-14 часова

**Период важења уговор:** Уговор престаје да важи након извршења услуге.